Ο **Τζανγκό Σισοκό** (Django Sissoko, απαντάται στις πηγές και ως Diango Cissoko ή Django Cissoko) (1948-2022) ήταν δημόσιος υπάλληλος και πολιτικός του Μαλί, πρωθυπουργός της αφρικανικής χώρας από τον Δεκέμβριο του 2012 ως τις 5 Σεπτεμβρίου 2013. Υπηρέτησε ως υπουργός Δικαιοσύνης από το 1984 ως το 1988 και συνακόλουθα υπηρέτησε δύο φορές ως γενικός γραμματέας της προεδρίας (1988-91 και 2008-11). Επίσης, ήταν συνήγορος του πολίτη (Ombudsman) από το 2011 ως το 2012.
Ο Σισοκό διορίστηκε πρωθυπουργός στις 11 Δεκεμβρίου 2012 λίγο μετά τη σύλληψη του προκατόχου του, Σεΐκ Μοντιμπό Ντιαρά, από τους ηγέτες του πραξικοπήματος που έγινε το Μάρτιο του 2012. Ο Ντιαρά εξαναγκάστηκε σε παραίτηση.

Πρώτα χρόνια
------------

Ο Σισοκό σπούδασε στην Εθνική Σχολή Διοίκησης του Μαλί (École nationale d'administration du Mali). Συνέχισε τις σπουδές του στη Γαλλία και ειδικότερα στο πανεπιστήμια της Καέν, στην Διεθνές Ινστιτούτο Δημόσιας Διοίκησης και στο πανεπιστήμιο της Ρουέν.

Εν συνεχεία υπηρέτησε σε δημόσια αξιώματα, όπως του διευθυντή των Κεντρικών Φυλακών της Μπαμακό τη δεκαετία του 1970 και του διευθυντή του γραφείου στο υπουργείο Εργασίας και Δημοσίων Υπηρεσιών (1983-84). Ο Σισοκό εργάστηκε επίσης για το ΔΝΤ, την Παγκόσμια Τράπεζα, την Αναπτυξιακή Τράπεζα της Αφρικής και την Ισλαμική Αναπτυξιακή Τράπεζα.

Πολιτική σταδιοδρομία
---------------------

Ο Σισοκό εισήλθε στην κυβέρνηση ως υπουργός Δικαιοσύνης το Δεκέμβριο του 1984 και παρέμεινε στο αξίωμα αυτό ως το Φεβρουάριο του 1988, οπότε διορίστηκε ως γενικός γραμματέας της προεδρίας. Στην τελευταία θέση παρέμεινε ως την ανατροπή του προέδρου Μούσα Τραορέ το Μάρτιο του 1991.

Έπειτα από τη θητεία του ως συμβούλου της κυβέρνησης (1994-2002), ανέλαβε διευθυντής του γραφείου του Πρωθυπουργού στις 13 Νοεμβρίου 2002 και υπηρέτησε στο αξίωμα αυτό για 5 και πλέον χρόνια. Στις 26 Ιανουαρίου 2008 ανέλαβε ξανά γενικός γραμματέας της προεδρίας με το βαθμό του υπουργού. Αργότερα ο Σισοκό διορίστηκε συνήγορος του πολίτη στις 18 Μαΐου 2011.

### Πρωθυπουργία

Διορίστηκε πρωθυπουργός του Μαλί στις 11 Δεκεμβρίου 2012 έπειτα από τη σύλληψη των πρωταιτίων του πραξικοπήματος του 2012 και την παραίτηση του Σεΐκ Μοντιμπό Ντιαρά. Ο διορισμός του ανακοινώθηκε στην κρατική τηλεόραση. Με το διορισμό του Σισοκό ο πρόεδρος Ντιονκουντά Τραορέ έκανε πράξη την υπόσχεσή του (έπειτα από τις απειλές για κυρώσεις από τον ΟΗΕ) να διορίσει μη στρατιωτικό πρωθυπουργό σε διάστημα ενός 24ώρου. Εκτός από τα Ηνωμένα Έθνη, τα γεγονότα που ακολούθησαν το πραξικόπημα καταδικάστηκαν από την ECOWAS και τις ΗΠΑ.

Η σύνθεση της κυβέρνησης εθνικής ενότητας του Σισοκό ανακοινώθηκε στις 15 Δεκεμβρίου 2012. Στη νέα κυβέρνηση εκπροσωπήθηκαν και οι βορειότερες περιοχές, που είχαν καταληφθεί από ισλαμιστές αντάρτες. Τα σημαντικά υπουργεία ωστόσο δόθηκαν σε άτομα στενά συνδεδεμένα με τους πραξικοπηματίες του 2012.

Απεβίωσε στις 4 Απριλίου 2022.

Παραπομπές
----------

1. ↑  www.idref.fr/182053539.
2. ↑  mali24.info/le-mali-en-deuil-lancien-premier-ministre-diango-cissoko-nest-plus/. Ανακτήθηκε στις 5  Απριλίου 2022.
3. ↑  www.sudoc.fr/001145657.
4. 1 2 3 4  «Diango Cissoko nommé secrétaire général de la présidence de la République: LA Carrure Pour Le Poste» (στα Γαλλικά). *L'Essor*, n°16126. 31 Ιανουαρίου 2008. Ανακτήθηκε στις 12 Δεκεμβρίου 2012. [*νεκρός σύνδεσμος*]
5. 1 2 3  «Django Cissoko est le nouveau Premier ministre malien». Afriquejet. Αρχειοθετήθηκε από το πρωτότυπο στις 12 Μαρτίου 2014. Ανακτήθηκε στις 13 Δεκεμβρίου 2012.
6. ↑  «Countries Ma». Rulers.org. Ανακτήθηκε στις 12 Δεκεμβρίου 2012.
7. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 15 Ιανουαρίου 2013. Ανακτήθηκε στις 1 Ιουλίου 2013.
8. ↑  «Médiateur de la République: Diango Cissoko prête serment» (στα Γαλλικά). Maliweb. Αρχειοθετήθηκε από το πρωτότυπο στις 21 Φεβρουαρίου 2013. Ανακτήθηκε στις 12 Δεκεμβρίου 2012.
9. ↑  «Mali crisis deepens as PM quits under pressure from ex-junta». Google. Αρχειοθετήθηκε από το πρωτότυπο στις 19 Νοεμβρίου 2013. Ανακτήθηκε στις 12 Δεκεμβρίου 2012.
10. ↑  «Mali PM Cheik Modibo Diarra resigns after army arrest». BBC. Ανακτήθηκε στις 11 Δεκεμβρίου 2012.
11. ↑  «Django Sissoko named Mali prime minister». *Africa Review*. Αρχειοθετήθηκε από το πρωτότυπο στις 26 Ιανουαρίου 2018. Ανακτήθηκε στις 12 Δεκεμβρίου 2012.
12. ↑  Serge Daniel, "Mali's new PM unveils unity government", AFP, 16 Δεκεμβρίου 2012.
13. ↑  Le Mali en deuil: L’ancien premier ministre Diango Cissoko n’est plus! Αρχειοθετήθηκε 2022-04-04 στο Wayback Machine. (Γαλλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 48370699
* LCCN: n89617191
* ISNI: 0000 0000 4130 532X
* SUDOC: 182053539

 |

 |